Source: http://www.digilelut.fi/2012/03/ohjelmaoppaat-kaipaavat-remonttia-hd-ohjelmia-ei-loydy-ohjelmaoppaista/
Timestamp: 2017-10-23 04:24:18+00:00

Document:
Ohjelmaoppaat kaipaavat remonttia – HD-ohjelmia ei löydy ohjelmaoppaista | Digilelut
Ohjelmaoppaat kaipaavat remonttia – HD-ohjelmia ei löydy ohjelmaoppaista
Yle HD -kanava esittää arkisin TV2:n ja viikonloppuisin TV1:n ohjelmia. Osa Yle HD -kanavalla esitettävistä ohjelmista on aitoa teräväpiirtoa.
MTV3 HD -kanava esittää samat ohjelmat, kuin standardiresoluution MTV3-kanavakin. Myös MTV3 HD:llä osa ohjelmista on aitoa teräväpiirtoa.
Nelonen HD -kanava esitti pitkään Nelosen kaikki ohjelmat ylöspäin skaalattuna, eikä kanavalla ollut oikeita teräväpiirto-ohjelmia ollenkaan. Nykyään Nelonen HD -kanavakin esittää joitain ohjelmia aitona teräväpiirtona.
Ylen tiedottaja kertoi joulukuussa DVD Plazan keskustelualueella, että vuodenvaihteessa Ylen ohjelmaoppaasta löytyy tieto onko ohjelma teräväpiirtoa ja sisältääkö se 5.1-kanavaiset monikanavaäänet. Vuodenvaihde oli jo yhdeksän viikkoa sitten, eikä Ylen ohjelmaoppaasta löydy vieläkään tietoa HD-ohjelmista.
MTV3:n ohjelmaopas sen sijaan osaa kertoa MTV3 HD -kanavalla esitettävät teräväpiirto-ohjelmat, kunhan klikkaa sivun yläreunasta HD-valintalaatikkoa. Ikävä kyllä MTV3:n ohjelmaopas ei osaa näyttää kaikkia teräväpiirto-ohjelmia, sillä sen mukaan esimerkiksi Terra Nova ei olisi teräväpiirtoa. Localized high-def info for Finland -blogin saaman tiedon mukaan Terra Nova näytettäisiin kuitenkin aitona HD:nä MTV3 HD -kanavalla.
Ylen ohjelmaoppaan tavoin myös Nelosen ohjelmaoppaasta puuttuu tieto siitä, onko ohjelma aitoa teräväpiirtoa.
Toivottavasti ohjelmaoppaiden tiedot paranevat lähitulevaisuudessa, jotta tiedämme miltä kanavilta ohjelmat kannattaa katsoa tai tallentaa.
Koge kirjoitti	7.3.2012 kello 17:19
MTV3:n ohjelmaopas korostaa HD:ksi myös Subilla ja AVA:lla olevia ohjelmia, vaikka kyseisten kanavien teräväpiirtoversioita ei vielä ainakaan ole jakelussa. Onkohan kyseessä vain bugi vai suunnitellaanko kyseisten kanavien teräväpiirtoversioiden käynnistämistä?
loksu kirjoitti	11.3.2012 kello 12:51
Luultavasti vain bugitta koska pääkanavan ohjelmia nähdään uusintoina AVA:lla ja Subilla. Ei ainakaan Liikenne- ja viestintäministeriöltä ole lupaa antenniverkossa AVA HD tai Sub HD kanaville.
himmler kirjoitti	17.3.2012 kello 13:41
Koitin selvittää mitkä Yle2 uutuussarjoista tulevat YleHD:lta – en onnistunut löytämään Ylen sivuilta mitään tietoa YleHD:n ohjelmatarjonnasta ylipäätään. Puhumattakaan siitä, että olisi tietoa onko se oikeaa HD:ta ja kenties jopa 5.1. äänillä.
Palaute lähti välittömästi myös Ylelle – siis aivan käsittämättömän surkeasti hoidettu. Ohjelmatiedotkin saa vain ja ainoastaan digiboksin EPG:stä… V***u mitä p****a tekisi mieli sanoa.
Lauantaina kuollaan kovaa MTV3 HD:lla « Localized high-def info for Finland kirjoitti	29.3.2012 kello 17:19
[…] heidän TV-oppaansa on kertonut hd-ohjelmista olemattomilla hd-kanavilla. Tämä johtaa tietenkin spekulointiin että AVA ja Sub kanavista olisi lähiaikoina tulossa hd-versiot ja että ohjelmien hd-tiedot […]
-K- kirjoitti	19.1.2013 kello 19:09
Ohjelmaoppaista YLEä myöten löytyy kyllä tieto ylefemman svt:n ohjelmien 5.1-äänestä, mikä ei suomessa ole edes käytössä. Miksi siis YLE ei omista ohjelmistaan saa tietoa kerrottua?

References: HD 
 HD 
 HD 
 HD 
 HD 
 HD 
 HD 
 HD 
 HD